Diari Oficial de la Generalitat Valenciana


Sumari del DOGV 5708, del 21-02-2008 (2008/2172)

Informació pública de la proposta de programa per al desenvolupament urbanístic de l'actuació integrada de la unitat d'execució Bassa d'Insa de l'Ajuntament de Vila-real.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2172


Data del document
:   18-02-2008

Organisme emissor
:   Promociones Balsa Insa, SL

Tipus de document
:   Informació Pública

Descriptors 

:   * Vila-real
    * pla d'urbanisme
    * empresa privada

Informació pública de la proposta de programa per al desenvolupament urbanístic de l'actuació integrada de la unitat d'execució Bassa d'Insa de l'Ajuntament de Vila-real. [2008/2172]  
La mercantil Promociones Balsa Insa, SL, amb CIF B-12438610 i domicili social en el carrer de la Lluna, número 3, entresòl, 12242, Castelló de la Plana, va a formular una proposta de programa d'actuació integrada que té com a objecte la urbanització dels terrenys que integren la unitat d'execució Bassa d'Insa de Vila-real. Tot això a la vista del concurs per a la selecció i adjudicació del programa d'actuació integrada Bassa d'Insa de Vila-real, la gestió indirecta de la qual va ser aprovada per acord del Ple de data 22 d'octubre de 2007, convocat per l'Ajuntament de Vila-real per mitjà de publicació en el Diari Oficial de la Comunitat Valenciana (DOCV) número 5654, de 5 de desembre de 2007, així com de les bases particulars de programació, publicades en el Diari Oficial de la Comunitat Valenciana número 5641, de 16 de novembre de 2007, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV), i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada per document de justificació d'integració territorial, modificació del pla general, pla parcial modificatiu, estudi d'impacte ambiental, estudi d'integració paisatgística, projecte d'urbanització, estudi acústic, sol·licitud de cèdula territorial d'urbanització, memòria del programa i la resta de documentació addicional exigida per la normativa d'aplicació.  
De conformitat amb el que establix l'article 134 de la LUV i l'article 293 del ROGTU, se sotmet a informació pública pel termini d'un mes (comptat des de l'endemà de la publicació d'este anunci en el DOCV) l'esmentada documentació, la qual ha sigut protocol·litzada per mitjà d'acta en la notaria de José Manuel Sánchez Almela, situada en el carrer Joan Fuster, 34, baix, de la localitat de Vila-real (telèfon 774 619 508). Se n'ha depositada també una altra còpia en l'Ajuntament de Vila-real. Durant l'indicat termini, podrà consultar-se tota la documentació, obtindre's còpia d'esta en legal forma i presentar-se al·legacions, tant en l'Ajuntament en horari d'atenció al públic, com de dilluns a divendres de 09.30 a 14.00 hores i dimarts i dijous a més de 16.30 a 18.30 hores en la notaria, on així mateix es podrà obtindre còpia de l'acta de protocol·lització.  
Amb anterioritat a la publicació del present anunci, i en compliment del que establix l'article 134.4 de la LUV, s'ha remés el corresponent avís al domicili dels que consten en el Cadastre com a titulars de drets afectats per l'actuació proposada.   
Sense perjuí d'això, este anunci es publica perquè a més servisca d'avís a tots aquells propietaris desconeguts, en parador ignorat o titulars cadastrals l'adreça dels quals no constara o ho fóra de forma errònia en el Cadastre, de conformitat amb el que preveu l'article 59.4 de la Llei de Règim Jurídic de les Administracions Públiques i Procediment Administratiu Comú i en l'article 296.4 del ROGTU, sense perjuí que l'avís dels titulars esmentats s'efectue addicionalment per mitjà de publicació en el Butlletí Oficial de la Província de Castelló.  
Vila-real, 18 de febrer de 2008.- Els representants de Promociones Balsa Insa, SL: José Luis Boix Fibla i Pascual Artana Domingo.